XIV SETO KONGRESS
Verskah 9. oktoobril 2024 

OTSUS
Setomaal elo hoitmisõst ja piiriviirse ala arõndamisõst 
Eesti Vabariiki jäänü setodõ põlidsõl asualal om Eesti Vabariigi Valtsusõ määrüsega nr 125 10.07.2017 moodustõt Setomaa vald. Setomaa vallah, mia om ütelisi ka Euroopa Liidu piiriala, om täütä’ tähtsä missioon – alal hoita’ ja järgmätsilõ põlvilõ edesi anda’ umal põlidsõl asualal traditsioonilidsõ’ eloviisi’ ni tiidmisõ’, hoita’ ja edendädä’ seto kiilt, kultuuri, luudus- ja elokeskkunda. 
Muutunu om olulidsõlt elo- ja julgõolõkiolukõrd Vinne kõrval, koh väiga tähtsä om Eesti Vabariigi piirialal elänikõ alalhoitminõ ni erinevidõ riiklikõ ja kotusõpäälside teenussidõ tagaminõ. Kae’ Tartu Ülikooli uuringut „Kagu-Eesti piiriala sotsiaalmajandusliku olukorra, siseturvalisuse, piirijulgeoleku ja kogukonna uuring“.  
Arvõstadõh iihpuul üteldüt, uuringuh soovitõtut, tegutsõdõh Setomaa ja seto rahva esindüskogona ni vastutadõh seto leelo ku UNESCO vaimsõ kultuuriperändi nimekirja kannõt kultuuritraditsiooni ja seto rahva alalõjäämisõ iist

Seto Kongress otsustas: 
1.	Seto organisatsioonõl ja Setomaa vallal jakada’ kuuhtüüd ja võimaluisi löüdmist Eesti Vabariigi valtsusõga, õt suurõndada’ regionaalsidõ programmõ (Setomaa kultuuri ja arõnguprogramm) mahtu, õt tagada’ ettevõtlusõ arõng ja kultuuri alalhoituminõ.
2.	Setomaa vallal jakada’ kuuhtüüd Haridus-ja Tiidüsministeeriumiga, õt piirialal olõs tagatu kultuuripiirkunnalõ sobiv haridusmudel ja tagatu tuu rahastaminõ.
3.	Tetä’ Vabariigi Valitsusele maapiiriviirse piirkonna julgõolõki olukõrra halvõnõmise peräst ettepanõk luvva’ Õiglasõ Kaitsõ Fond, mia nakanu tugõma infrastruktuuri ja elanikkonna alalõ hoitumisõst vajalikkõ tegevüisi.